paragraph_text: Obitelj Došen je nakon Marka i Dujma Došena tradicionalno davala visoke vojne časnike, a jedan dio obitelji bavio se poljoprivredom. Dujmov unuk Karlo Došen spominje se 1804. godine kao satnik Ličke pješačke i graničarske pukovnije.<ref>https://www.croatian-genealogy.com/hrvatska-prezimena-d/dosen/ Preuzeto 6. kolovoza 2022. Praunuci Dujma Došena, a sinovi Karla bili su: Petar Došen i Antun Došen. Petar pl. Došen Vidovgradski († 1878.) bio je pukovnik austrijske carsko-kraljevske vojske i časnik Napoleonove vojske. Sudjelovao je u Napoleonovoj vojni na Rusiju 1812. godine. Tada je bio satnikom u predstraži zbora Napoleonova brata Eugena Bonapartea. Antun Došen, njegov brat (1793. – 1874.) bio je feldmaršal-poručnik austrijske carsko-kraljevske vojske. Petrov sin Lavoslav Došen bio je general austrijske carsko-kraljevske vojske.